《和咏鹤》
宋代·陈襄

耻与笼禽饫稻泉，满怀霜雪独萧然。
千年华表曾留语，万里青萧此息肩。
养性最宜栖露苑，引吭时得唳晴天。
神仙骨法人难相，除向瑶台玉简编。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。